আনফরগিভেন (২০০৪)
আনফরগিভেন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে। এটি আনফরগিভেন কালানুক্রমিকের অধীনে প্রচারিত সপ্তম অনুষ্ঠান ছিল। এই অনুষ্ঠানটি ২০০৪ সালের ১২ই সেপ্টেম্বর তারিখে মার্কিন যুক্তরাষ্ট্রের অরেগনের পোর্টল্যান্ডের রোজ গার্ডেনে অনুষ্ঠিত হয়েছে। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিপল এইচ ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে র‍্যান্ডি অরটনকে পরাজিত করেছে। অন্যান্য শীর্ষস্থানীয় ম্যাচে, শন মাইকেলস নো ডিস্কোয়ালিফিকেশন ম্যাচে কেইনকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ক্রিস জেরিকো ক্রিস্টিয়ানকে পরাজিত করেছে।